Eesti Ajalooarhiiv

Eesti Ajalooarhiiv (lühend EAA) oli Eesti arhiiviasutus, mis tegutses selle nime all aastatel 1989–1999. Aastail 1999–2016 oli ajalooarhiiv Rahvusarhiivi struktuuriüksus, edaspidi Rahvusarhiivi Tartu osakond. 

Tartu Noora uurimissaal asub Nooruse tänav 3.

Ajalugu
Riigi Keskarhiiv
Arhiiv alustas Riigi KeskarhiiviValitsusasutiste tegevus 1918–1934, lk. 28. (ERKA) nime all tegevust 16. mail 1921. "Keskarhiivi ülesandeks on koguda ja jäädavalt säilitada kõik püsiva ajaloolise väärtusega arhivaalid, mis pärast asutiste poolt üleandmist seisnud 15 aastat Riigiarhiivis."Valitsusasutiste tegevus 1918–1934, lk. 28.

Rahvusliku arhiivisüsteemi loomist alustati Eesti Vabariigi algusaastatel. 3. märtsil 1920 tuli kokku arhiivikomisjon, mille algatusel loodi ajalooliselt oluliste asutuste dokumentide hoiukohana Tartus Riigi Keskarhiiv ning tegutsevate asutuste dokumentide haldajana Tartus RiigiarhiivAjalugu Rahvusarhiivi koduleht. 1935. aastal võeti vastu arhiiviseadus, mis tugevdas arhiivi rolli ühiskondlikult oluliste dokumentide säilitajana.

15. ja 16. oktoobril 1938 toimus arhiivi ruumides I eesti arhivaaride päev, mille tulemusel asutati üleriiklik Arhivaaride Ühing.Valitsusasutiste tegevus 1938/39. a., lk. 30.

Eesti NSV Riiklik Ajaloo Keskarhiiv
Arhiiv moodustati Eesti NSV Oktoobrirevolutsiooni ja Sotsialistliku Ülesehitustöö Riikliku Keskarhiivi (ENSV ORKA) Tartu osakonna reorganiseerimisel iseseisvaks asutuseks ja egutses arhiiv aastatel 1948–1989 Eesti NSV Riikliku Ajaloo Keskarhiivi (lühendatult ENSV RAKA) nime all.

1990. aastate alguses taastati arhiivide iseseisev majandamine ja 1998. aastal kinnitatud arhiiviseaduse alusel alustas 1. jaanuaril 1999 tegevust Rahvusarhiiv. Rahvusarhiiv hakkas hõlmama ajalooarhiivi Tartus, Riigiarhiivi ja filmiarhiivi Tallinnas ning 15 maa-arhiivi Eesti maakonnakeskustes. 

Varasemad nimed
1921–1940 Riigi Keskarhiiv
1940–1941 Eesti NSV Riigi Keskarhiivi Tartu filiaal
1941–1944 Eesti Omavalitsuse Tartu Keskarhiiv
1944–1948 Eesti NSV Riigi Keskarhiivi Tartu osakond
1948–1989 Eesti NSV Riiklik Ajaloo Keskarhiiv (ENSV RAKA)

Vaata ka
Juhan Liivi 4
 Viited 

 Välislingid 
Eesti ajalooarhiivi koduleht (vaadatud 13.12.2012)
Ene Puusemp: Keskaegsete pitserite koopiail on originaali väärtus. Jalutuskäik Eesti Ajalooarhiivi varamus Postimees 20. jaanuar 1999

Kategooria:Eesti arhiivid
Kategooria:Tartu teadusasutused